**Združenie rodičov a zástupcov žiakov na Základnej škole Alexandra Dubčeka o.z., Majerníkova 62, 841 05 Bratislava**

**Zápisnica zo zasadnutia združenia rodičov a zástupcov žiakov na ZŠ A. Dubčeka o.z., Majerníkova 62 v Bratislave**

**Miesto stretnutia**: ZŠ A. Dubčeka, Majerníkova 62, BA, učiteľská zborovňa školy

**Čas**: 11.3.2019 o 17:45 hod

**Prítomní členovia**: vedenie ZŠ - riaditeľ školy PaedDr. Pavol Bernáth a jeho p. zástupkyne,

za Vedenie o.z. – p. Gabaj, p. Cviková, p. Lazová, triedni dôverníci

Počet prítomných členov: 20 a 1 hosť predseda rady školy, viď. priložená prezenčná listina

**Prílohy** :

1. prezenčná listina

2. XXX

Stretnutie otvoril pán M. Gabaj, privítal prítomných a oboznámil ich s bodmi programu.

**Program**:

1. Diskusia triedni zástupcovia (aktuálne témy z tried)

2. Informácie vedenia školy

3. Informácia predsedníctva o.z. pre vedenie školy a tr. zástupcov

4. Iné

5. Záver

1. Diskusia triedni zástupcovia

p. M. Gabaj dal do pozornosti triednym zástupcom využívanie klubovne, kým je vonku chladné počasie. Vyzvanie na otázky a zdieľanie, čo je potrebné riešiť v triedach.

*Otázka zo strany zástupcov rodičov*: Čo keď rodičia budú mať obavy z toho, že poukážu 2% a v ďalších rokoch občianske združenie zanikne? Odpoveď zo strany M. Gabaja – o.z. bude pokračovať aj v ďalších rokoch, len s iným predsedom (ktorého zvolia rodičia).

1. Informácie vedenia školy

**Ekonomická časť** – p. riaditeľ P. Bernáth informoval, že:

* na konci kalendárneho roka prebehlo uzatvorenie rozpočtu školy (oprava osvetlenia, práce v telocvični, opravy prívodu vody v triedach. Najbližšie školu čaká v 9 triedach výmena tabúľ za nové eko tabule (3 ks na druhom stupni a na prvom stupni ešte sa určia triedy), mestská časť plánuje investovať do výmeny osvetlenia vnútra veľkej telocvične, plynie z toho aj, že žiaci budú mať dočasné obmedzenia vo výučbe telocviku.
* Prevádzka bazéna sa plánuje od 9/2019, zatiaľ nie je jasné, kto bude bazén prevádzkovať. Škola plánuje v bazéne realizovať plavecký kurz na prvom stupni v rámci rozsahu výučby telocviku a všetkým žiakom, ktorí neabsolvovali plavecký kurz.
* Obedy zdarma – týkajú sa školy. MČ (mestská časť – Karlova Ves) riešila v škole audit kuchyne, škola aktuálne potrebuje nových zamestnancov s kvalifikáciou kuchár. Ďalej p. riaditeľ poprosil triednych zástupcov, aby informovali rodičov v triedach, aby dohliadli na platby za obedy. Platbu za obedy je potrebné realizovať včas, k prvému dňu mesiaca aby už bola platba pripísaná na účet školskej jedálne. V prípade nejasnosti, či platba nabehla je vhodné, aby rodič kontaktoval kuchyňu, najlepšie hneď zrána. Školská jedáleň eviduje zhruba 1200 stravníkov. Obedy sú kusové. Ideálny spôsob úhrady obedov je trvalý príkaz z účtu rodiča. Dieťa ak navštevuje ŠKD musí mať obed. Je to podmienka k návšteve ŠKD. (deti so špecifickou stravou majú výnimky)

*Otázka zo strany zástupcov rodičov*: Ako to bude s obedmi zdarma? Odpoveď zo strany

vedenia školy: rodič musí naďalej hradiť 10 centov mesačne na réžiu kuchyne. Ako je to z dietetickou stravou, aby žiak mohol navštevovať školský klub – rieši sa individuálne.

* Na škole budú prebiehať voľby 3x, režim výučby sa bude tomu prispôsobovať, žiaci sa budú dočasne učiť aj v náhradných priestoroch.

*Otázka zo strany zástupcov rodičov*: Aké oblečenie má rodič dať dieťaťu, bude výučba

prebiehať aj formou vychádzky von? Odpoveď zo strany vedenia školy: výučba žiakov bude

v budove školy.

**Výchovno-vzdelávacia časť** – p. riaditeľ P. Bernáth informoval, že:

* prebehlo testovanie piatakov, škola dopadla celoslovensky lepšie. Výsledky sú zverejnené na webe školy a facebooku školy.
* Dňa 3.4.2019 bude testovanie deviatakov – v tento deň bude obmedzené vyučovanie, osobitnou skupinou pri testovaní budú žiaci so zdravotným znevýhodnením, škola bude mať iný režim v tento deň.
* Dňa 4.4 2019 bude v škole deň otvorených dverí, je určený pre rodičov, záujemcov, všetci rodičia sú vítaní, harmonogram tohto dňa bude včas zverejnený
* V dňoch 12.4 – 13.4. 2019 bude prebiehať zápis prvákov do ZŠ. Pri tomto bode p. riaditeľ požiadal triednych zástupcov, aby informovali rodičov, že všetky žiadosti zo strany rodičov k vedeniu školy musia byť podpísané obomi zákonnými zástupcami dieťaťa.

*Otázka zo strany zástupcov rodičov*: Čo robiť v prípade, keď rodičia dieťaťa nežijú spolu? Odpoveď zo strany vedenia školy: Rozhodnutím súdu je vyšpecifikované rodičovské právo/zákaz kontaktu/. Ak sa to dá v domácnosti zabezpečiť, je dôležité, aby obaja rodičia podpísali žiadosti.

* Dňa 17.1. 2019 sa škola zapojila do projektu s názvom „V základnej škole úspešnejší 2“ s cieľom prefinancovať intervenciu, ktorú špeciálna pedagogička poskytuje deťom s ŠVVP, ako aj asistentov.
* Ďalej pokračuje zapojenie školy v projekte Škola inkluzionistov – 2000 eur, pedagógovia absolvovali vzdelávania, zabezpečili sa pomôcky pre špeciálneho pedagóga, ktoré používa pri deťoch s ŠVVP a pri deťoch v pásme rizika vzniku ŠVVP.
* Projekt Deliver, realizuje ho škola spolu s MČ. Jedným z cieľov projektu je v triedach umiestniť merače prítomného CO2, nachádzajú sa v 4 triedach. Ďalšie merače rôzneho druhu budú umiestnené v triedach z Úradu verejného zdravotníctva, od 18.3. 2019
* Koordinátor projektu prevencie sociálno-patologických javov na škole je p.uč. Hlásniková. Je poverená riešením tejto oblasti výchovy s triednymi učiteľmi podľa potreby aktuálnych problémov v triedach, spolu s CPPPaP na Fedákovej ul.
* Úsmev ako dar – naďalej pôsobia odborníci z tohto združenia na škole, rodičia majú zmluvu so špeciálnymi pedagogičkami, ide o individuálne doučovanie a reedukácie žiakov s ŠVVP.
* Okresné kolo chemickej olympiády s OÚ na Tomášikovej bude prebiehať budúci týždeň, škola ju organizuje pre celý školský obvod BA IV.
* Akcie školy sú pravidelne zverejňované na facebooku školy.
* Dňa 23.5.2019 sa uskutoční pripomenutie 25. Výročia založenia školy, spôsob pripomienky bude bližšie upresnený.
* Dňa 28.3 2019 je plánovaná Noc s Andersenom ako každý rok, cieľom je zlepšenie čitateľskej gramotnosti žiakov, účasť tried závisí od rozhodnutia triednych učiteľov.
* Burza kníh a hračiek – bude ako každoročne, termín bude zverejnený.
* Škola v prírode – jej organizácia je v kompetencii triednych učiteľov, dotácia 100 eur z ministerstva je 1x za školskú dochádzku dieťaťa, v škole sa osvedčilo jej čerpanie v štvrtom ročníku.
* Na Deň detí škola bude realizovať na prvom stupni športovú olympiádu, namiesto výučby

*Otázka zo strany zástupcov rodičov*:: Ako sa bude vyberať prevádzkovateľ bazéna? Odpoveď zo strany vedenia školy: MČ stanovila na to komisiu „bazénová komisia“

*Otázka zo strany zástupcov rodičov*: K prevádzke klubovne, uvažuje sa o tom, že by bola už od jednej hodiny poobede? Odpoveď zo strany vedenia školy: Keďže druhý stupeň od 7 ročníka má rozvrh dlhší a pedagógovia učia aj šiestu hodinu, aktuálne sa nedá zabezpečiť.

*Otázka zo strany zástupcov rodičov*:: Trieda 4.A je bez WC na chodbe, taktiež aj na 1.poschodí je počet funkčných toaliet znížený, je možné s tým niečo urobiť? Odpoveď: vedenie školy preverí ich stav.

*Otázka zo strany zástupcov rodičov*: Svetlo pri telocvični nefunguje, je možné s tým niečo urobiť? Odpoveď zo strany vedenia školy: Elektrický odber rekonštrukčných prác bazéna je pripojený na školu, elektrikár nedávno opravoval všetky osvetlenia.

1. Informácie predsedníctva o.z. pre vedenie školy a tr. Zástupcov

p. M. Gabaj informoval, že:

* rozpočet schválený na tento rok predstavuje aj príjem 3 500 eur z 2 % (darovacia zmluva Združenia FIYO) - už sú na účte o.z., 800 eur z Nadácie IBM. Z 2% získané financie bývajú vo výške zhruba do 3800 eur ročne. Počet rodičov, ktorí prispeli minulý rok bol 90. Aktuálne 2 550 eur odovzdal vedeniu školy, 5 eur na žiaka podpora na základe rozhodnutie triedneho učiteľa – ako napr. výlety, odmeny, tak ako bolo schválené na predchádzajúcich stretnutiach o.z so zástupcami tried. Obdržal som návrh finančne podporiť zakúpenie hrnčiarskeho kruhu pre potreby keramického krúžku a zakúpenie dataprojektoru do jednej triedy. Aktuálny rozpočet do získania nových financií neumožňuje financovať – zakúpenie týchto 2 požiadaviek. Rozpočet o.z. na šk. rok 2018/2019 bol schválený na 2 stretnutí o.z. vo výške cez 10 500 eur. Čerpanie financií a účtovníctvo od októbra 2018 prebieha mesačne, pedagógovia používajú k plateniu hlavne platobné karty o.z. uhrádza vystavené faktúry za objednaný tovar podľa schváleného rozpočtu.
* Je potrebné hovoriť dôrazne v triedach o možnosti poukázania 2%. Podnikatelia do konca marca, zamestnanci do konca apríla. Je tu aktuálna možnosť navýšiť dobrou osvetou a kampaňou príjem o.z. na šk. rok 2019/2020, tak ako pri získaní financií na bazén ( bolo až 7240 eur). Prosí všetkých triednych zástupcov a pedagógov venovať na rodičkách v utorok 12.3 náležitú pozornosť.
* Z financií o.z – projektu na prevenciu sú zakúpené aj športové potreby - k zapožičaniu na vrátnici pre žiakov po vyučovaní, ak s tým škola bude súhlasiť. Alternatívne využitie času počas pekných dní pri nižšej návštevnosti klubovne.
* Komunitná záhrada za školou – počíta sa s pomocou mestskej časti (projekt delivery), žiaci majú možnosť zapojiť sa do práce v záhradke, v škole je jedna p. učiteľka veľmi aktívna v práci komunitnej záhrady.
* Je plán o.z. darovať majetok škole a MČ KV.
* fungovanie o.z. od 9/2019 – M. Gabaj nastavuje o.z. tak, aby jeho nové vedenie mohlo prevziať o.z. bez záväzkov s účtovníctvom ku 9/2019 a aj prevod majetku.
* o.z. pre školu a MČ, využitie bazénu pre žiakov a rodičov školy

*Otázka M. Gabaj k rodičom*: Ako si rodičia predstavujú zabezpečenie fungovania bazéna? Odpoveď zo strany rodičov: Škola by mala sprístupniť žiakom rozšírené hodiny plávania. Odpoveď zo strany p. riaditeľa: Ako bude fungovať bazén bude závisieť od toho, kto bude jeho prevádzkovateľom. MČ zatiaľ nedala garancie na financovanie energií, škola má prioritu zabezpečiť plávanie jej žiakom, hlavne podľa vyhlášky a koľko umožnia financie školy.

*M. Gabaj:* hlas rodiča – názor by mal zaznieť voči MČ, ako sa bazén bude používať, môžeme k tomu využiť aj akceptované meno našeho o.z.. Požiadal o prihlásenie za o.z. do bazénovej komisie vytvorenej MČ KV. Otázka je, či rodičia budú mať záujem o využitie bazénu počas vyučovania pre všetky ročníky, ak by sa malo platiť za hodinu určitý príspevok? Či sami budú chcieť plávať s deťmi počas poobedných kurzou a prístupu ako verejnosť? *Odpoveď:* zo strany rodičov je veľký záujem. Návrh: vytvoriť anketu, kde by sa voči MČ preukázal záujem. Odpoveď bol už vykonaný.

Prítomní prijali uznesenie, ktorým Rada rodičov poverí O.Z, aby zastupovalo rodičov na MČ v „bazénovej skupine“

* marec až jún – dokončenie projektu osvetlenia športového areálu, futbalové ihrisko siete, využitie športového areálu, areál slúži aj ako prevencia pre mládež. Je potrebné poprosiť rodičov v triedach, aby pomohli s inštaláciou solárnych svetiel, termíny na spoločné brigády budú zverejnené o.z, predmetom brigád budú dokončovacie práce v športovom areáli

1. Iné

*Otázka zo strany triednych zástupcov:* Môže O.Z. do tried dať tlačivo na 2%? Odpoveď o.z.: Tlačivá sú sprístupnené už v predvyplnenej verzii na webe. Ďalej p. riaditeľ ponúkol, že môže vytlačiť a sprostredkovať pedagógom tlačivá, aby sa to dostalo k čo najväčšiemu počtu rodičov. Rodič môže poslať sám tlačivá na daňový úrad, alebo poslať po žiakovi do školy a škola to v obálke pošle na daňový úrad.

1. Záver

Poďakovaním vedeniu školy, učiteľom, triednym zástupcom a všetkým podporovateľom o. z. sa ukončilo zasadnutie o. z..

Poďakovanie všetkým pedagógom, ktorí pokračujú v projektoch, ktoré rozbehlo o,z. - Sväte omše, Komunitná záhrada, Klubovňa.

V Bratislave dňa: 11.3.2019

Zapisovateľ: Emília Lazová

Overovateľ: Alexandra Fiťková